Title: HAAPSALU LINNAVALITSUS
Author: Aedviir
Last saved by: Asta Urb

K O R R A L D U S

Haapsalu,	13.mai 2005 nr 350

Ettepanek Haapsalu Linnavolikogule
Vabariigi Valitsuse määruse “Haapsalu vanalinna
muinsuskaitseala põhimäärus” eelnõu kooskõlastamiseks

Kultuuriministeeriumi 21. 04. 2005 kirjaga nr 5.1-1/2485 on esitatud Vabariigi Valitsuse määruse “Haapsalu vanalinna muinsuskaitseala põhimäärus” eelnõu, millega kehtestatakse Haapsalu vanalinna muinsuskaitseala ja selle kaitsevööndi piirid, muinsuskaitsealal ja selle kaitsevööndis kehtivad nõuded ja kitsendused, muinsuskaitset korraldavate organite tööjaotus ning sätestatakse koostöö muinsuskaitset korraldavate organite ja kaitstava loodusobjekti valitseja vahel.
Haapsalu vanalinna muinsuskaitseala põhimäärus, piir ja kaitsevööndi piir on kinnitatud 1994 vastuvõetud muinsuskaitseseaduse alusel Vabariigi Valitsuse 16.septembri 1997 määrusega nr 175 (RT I 1997, 69, 1125). Põhimäärus viiakse kooskõlla muinsuskaitseseaduses sätestatud nõuetega, arvestades Muinsuskaitseameti ning Haapsalu Linnavalitsuse ettepanekuid antud valdkonnas. Käesoleva eelnõuga vähendatakse muinsuskaitseala piire sellele 1997. määrusega liidetud puitasumite võrra, kuna need on Lääne maakonna teemaplaneeringu “Maakasutust ja asustust suunavad keskkonnatingimused” alusel arvatud miljööväärtuslike hoonestusalade hulka ning ei kuulu ajaloolisse linnatuumikusse. Miljööväärtuslikud alad ja nende hoonestustingimused tulevad täpsustamisele koostamisel olevas Haapsalu linna üldplaneeringus. Võttes aluseks eeltoodut ja juhindudes Muinsuskaitseseaduse § 15 lg 2, kohaliku omavalitsuse korralduse seaduse § 22 lg 1 p 37, § 30, § 31, Haapsalu põhimääruse § 12 lg 1.43, § 35 lg 1 p 1, § 63 ja haldusmenetluse seadusest Haapsalu Linnavalitsus

k o r r a l d a b :

1.	Teha ettepanek Haapsalu Linnavolikogule Vabariigi Valitsuse määruse “Haapsalu vanalinna muinsuskaitseala põhimäärus” eelnõu kooskõlastamiseks.
2.	Korraldus teha teatavaks avalikustamisega linnavalitsuse fuajees.
3.	Korraldus jõustub teatavakstegemisest.
4.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korra 30 päeva jooksul teatavakstegemisest.

Teet Kallasvee
Linnapea	Erko Kalev
	Linnasekretär